****

**Luova saaristo: ensimmäiset 11 toimenpidettä**

 **AKTIIVISTA VAPAA-AIKAA VIHREÄSSÄ KAUPUNGISSA**

**Teemme aktiivisempaa yhteistyötä kolmannen sektorin kanssa** (Fia Isaksson)

* Seuraavia latuja ja luistelukenttiä on tänä talvena hoidettu yhteistyössä kolmannen sektorin kanssa:
	+ Finbyn ladut sekä Skräbbölen, Nauvon ja Houtskarin ladut
	+ Nauvon, Houtskarin, Kirjalan, Nilsbyn ja Sunnanbergin luistelukentät
	+ Yhteistyökumppaneina on urheiluseuroja, koti- ja kouluyhdistyksiä, VPK:n osastoja jne.
* Musiikkia maaliskuussa -konserttisarja toteutetaan kaupungin, seurakuntien, Musiikkiopisto Arkipelagin ja yhdistysten välisenä yhteistyönä.
* Neljännen sektorin osallistaminen: kymmenkunta nuorta oli mukana rakentamassa ramppeja ja muuta skeittihalliin, joka vihittiin käyttöön 24.11.2018. Rakennustöitä tehtiin kolmen-neljän viikon ajan iltaisin. Tavoitteena on nuorten osallistaminen ja se, että he itse ottavat suuremman vastuun vapaa-ajantoiminnastaan.
* Tällä hetkellä etsitään kulttuurikavereita, jotka voivat käydä yhdessä vanhusten kanssa kulttuuritapahtumissa, kirjastossa, kahviloissa ja muissa vastaavissa paikoissa. Vapaaehtoistoimintaa, jossa kulttuuriyksikkö hoitaa tiedottamisen kulttuurikavereiden suuntaan ja kouluttaa heidät. Ensimmäinen kulttuurikaverikurssi 25.2. Myöhemmin keväällä pidetään kurssi myös saaristossa. Tulevaisuudessa kursseja pidetään tasaisin väliajoin uusien vapaaehtoisten saamiseksi mukaan. Kulttuurikavereiden välittäminen tapahtuu yhteistyössä Paraisten SPR:n kanssa. Tavoitteena on ehkäistä yksinäisyyttä ja tuoda sisältöä vanhusten arkeen. Kulttuuri voi todistetusti olla erittäin tärkeää vanhusten hyvinvoinnille. Tavoitteena on, että syntyy pysyviä kaverisuhteita, jotka tuottavat iloa molemmille osapuolille.
* Tällä hetkellä etsitään lukulähettejä lukemaan ääneen palvelutaloissa ja vanhusten asumisyksiköissä. Kyse on vapaaehtoistoiminnasta, ensimmäinen infotilaisuus lukuläheteille järjestetään 5.3. Kirjasto pitää yhteyttä lukulähetteihin ja antaa heille vinkkejä kirjoista ja muusta materiaalista. Tavoitteena on, että lukulähetit hoitavat toiminnan itsenäisesti kirjaston tuella.

**Aktivoivat kokoontumispaikat** (Mikael Enberg)

* Kyrkbackens skolan piha uudistetaan kesällä 2019. Koulun pihasta rakennetaan lähiliikuntapaikka ja sinne tulee muun muassa:
	+ - miniareena
		- street workout -treenipaikka
		- koripallokenttä
		- kiipeilytelineitä
		- uusia keinuja ja hiekkalaatikoita pienimmille lapsille.
	+ Paikallinen koti- ja kouluyhdistys suunnittelee ulkoluokkahuonetta koulun viereiselle metsäalueelle. Painoa on pantu sille, että koulun piha suunnitellaan niin, että siitä tulee tarkoituksenmukainen monelle eri ikäryhmälle (alueella toimivat kouluasteet esikoulusta yhdeksänteen luokkaan), ja myös niin, että sekä lapset että aikuiset voivat käyttää pihaa kouluajan ulkopuolella.
	+ Suunnittelussa on painotettu mahdollisimman monien käyttäjien ja muiden asiasta kiinnostuneiden osallistamista prosessiin. Suunnittelu on tapahtunut läheisessä yhteistyössä koulun henkilökunnan, oppilaiden, oppilaskunnan ja koti- ja kouluyhdistyksen kanssa ja suunnitelmat ovat lisäksi olleet koululla vanhempien nähtävänä ja kommentoitavana.
	+ Suunnittelu on tehty toimialarajat ylittävänä yhteistyönä, lähinnä teknisen sektorin, koulun ja liikuntayksikön kesken.
	+ Hanketta varten on haettu osarahoitusta aluehallintovirastolta.

**Laajennamme ja kehitämme jalankulku- ja pyöräilyväylien verkkoa** (Matias Jensén)

* Kehitämme erilliset väylät sähköpyörille ja annamme sähköpyöriä lainaksi kirjastosta.
* Parannamme viitoitusta ohjataksemme pyöräilymatkailijoita keskustaan (Kalkkitie-Rantatie-Koulukatu).
* Järjestämme pyöräparkit keskeisten bussipysäkkien yhteyteen (Rantatie, Kalkkitie).

**TÄNNE ON HELPPO TULLA**

**Yhteisen saaristokonseptin kehittäminen Varsinais-Suomeen** (Niina Aitamurto)

* Saariston [matkailukartta 2019](https://issuu.com/straxkommunikation/docs/turistkarta_sid2_840x605_2019) valmistui Matkamessuille ja [imagoesite 2019](https://issuu.com/straxkommunikation/docs/pargas_broschyr_2019_fi) tehtiin yhteistyössä Kemiönsaaren kanssa. Landing page [www.visitarchipelago.com](http://www.visitarchipelago.com) julkaistiin yhteistyössä Kemiönsaaren kanssa, tukee yhteistä esitettä
* Mukana Visit Turun markkinoinnissa XL-paketilla (sisältää toimituksellisia artikkeleita, tuotekortin ja nostoja some-kanavissa)
* Suunnitteilla yhteinen digikampanja Kemiönsaaren kanssa sisämaan markkinoille keväällä 2019 (Tampere, Jyväskylä), HBL-kampanja yhdessä asumisen markkinoinnin ja mahdollisesti Kemiönsaaren kanssa
* Doerz-nettikaupan tarjoaminen yrittäjille myyntialustaksi. Tavoitteena tehdä saariston palvelut entistä helpommin löydettäviksi ja ostettaviksi. Some-kampanja Doerzin löydettävyyden edistämiseksi.
* Messut 2019: MATKAmessut Helsinki, TourEst Tallinna, GoExpo Helsinki, Kotimaan matkailumessut Tampere. Muut tilaisuudet: Täsä mää olen -myyntiristeily Turku/Ahvenanmaa, K50-messut Turku, Suoma-kiertue
* Kuntarajat ylittävää yhteistyötä Coastal Bootcamp -hankkeessa, yhteistyötä Turku Science Parkin kanssa
* Suomen saaristo -konsepti Lounais-Suomen kuntien kanssa kotimaan markkinoilla
* Finnish Archipelago – osa Visit Finlandin Coast & Archipelago -suuraluetta. Yhteinen tuotemanuaali erityisesti saksankielisen Euroopan matkanjärjestäjämarkkinoille. Kampanja tehdään Visit Finlandin toimesta. Lisäksi laajempi yhteinen tuotemanuaali, jota käytämme mm. yhteisissä toimenpiteissä Ruotsiin.
* Olemme mukana seuraavissa hankkeissa/työryhmissä:
	+ Pienen Rengastien kehittäminen, vetäjänä ELY-keskus
	+ Visit Finlandin digipilotti, vetäjänä Visit Turku
	+ Matkaketju-hankkeen alustava työryhmä, vetäjänä Turku Science Park
	+ Merellinen Turku, ”saariston näyteikkuna” Turussa, vetäjänä Turun kaupunki
* Sisäistä yhteistyötä kehitetty viestimällä aiempaa tehokkaammin, mm. kuukausittainen uutiskirje alueen matkailuyrittäjille sekä järjestämällä tilaisuuksia matkailuyrittäjille.
* Matkailuyrittäjät on otettu mukaan kehittämistyöhön, esimerkkinä Sadonkorjuujuhlien työryhmä, jossa mukana kaupungin edustajien lisäksi yrittäjiä sekä kuluttajien näkökulma
* Opintomatka Pikku Rengastielle yhdessä Visit Turun ja Visit Naantalin kanssa, yhteistyön tiivistäminen saaristo-oppaiden kanssa

**Pikavuorobussi Parainen-Turku-Parainen** (Tomas Eklund)

* ELY-keskuksen kanssa on pidetty kaksi kokousta, toinen Turussa ja toinen Paraisilla.
* ELY-keskus laskee parhaillaan kustannuksia seuraavien lähtökohtien pohjalta:
	+ kaksi vuoroa aamuisin ja kaksi iltapäivisin
	+ aloitus kesän jälkeen kouluvuoden jälleen käynnistyessä
	+ bussi ei pysähtyisi Kaarinassa, mutta tekisi luultavasti yhden pysähdyksen Kupittaalla (joka kasvaa nopeasti: sairaala, rautatieasema, Turku Science Park jne.)

**YKSILÖLLISET PALVELUT**

**Kaikki yhdeltä luukulta** (Karolina Zilliacus)

* Kaupungintalon ensimmäisestä kerroksesta tulee helposti lähestyttävä kohtaamispaikka: täältä saat kaiken tarvitsemasi infon, tauon arkeen ja paikan, jonne voit tulla tapaamaan ihmisiä ja viihtymään kahvikupposen äärellä.

 **LISÄÄ KAUPUNKIMAISUUTTA**

**Tervetuloa Saaristokaupunki Paraisille** (Heidi Saaristo-Levin)

* Kaupunki ja TOK solmivat tammikuussa aiesopimuksen Vapparintien liikekortteleiden kehittämisestä
* Venevalkama-alueen suunnittelua on edistetty, tulossa nähtäville kevään aikana
* Mainostaululle on löytynyt paikka, mutta rahoitus ja toteutus ovat vielä työn alla
* Puistoja on päätetty vähentää ja priorisoida eniten käytettyjä

**Enemmän asukkaita, työpaikkoja ja palveluja keskustaan** (Paula Sundqvist)

* Jatkamme jo aikaisemmin käynnistettyjä hankkeita

A) luodaksemme lisää ja monipuolisempia asumismahdollisuuksia (Malminranta, Kirkkosalmenranta)

B) lisätäksemme palvelutarjontaa ja sen myötä

C) luodaksemme lisää työpaikkoja (Vapparintien liikekortteli).

* Toteutamme kaavaillun leikkipuiston Keskuspuistoon.

**LISÄÄ LUOVUUTTA JA YRITTÄJYYTTÄ**

**Toimialarajat ylittävä työskentely ja me-henki** (Peter Lindroos)

* Aloitamme kannustavan palkkauksen hanketyöryhmille.
* Tuemme virkistystoimia, jotka lisäävät työpaikkojen välistä me-henkeä.

**Yrittäjäystävällinen ilmapiiri** (John Forsman)

* Tehostamme vanhojen ja uusien yritysten tukemista ja neuvontaa. Mahdollistamme sen, että asiakas saa kaiken infon ja palvelun yhdeltä luukulta.

**Hankintaprosessien parantaminen** (Petra Palmroos)

Uusi hankintaohje on kutakuinkin valmis ja tulee kaupunginhallituksen käsiteltäväksi 25.2.